സംസ്ഥാനത്ത് ആര്ടിപിസിആര് നിരക്ക് കൂടും ചാര്ജ് കുറച്ച സര്ക്കാര് നടപടി റദ്ദാക്കി ഹൈക്കോടതി കൊച്ചി: ആര്ടിപിസിആര് പരിശോധനാ നിരക്ക് 500 രൂപയായി സര്ക്കാര് നടപടി ഹൈക്കോടതി റദ്ദാക്കി. നടപടി ഏകപക്ഷീയമാണെന്ന് ആരോപിച്ചുകൊണ്ട് ലാബ് ഉടമകളും ഇന്ഷുറന്സ് കമ്ബനിയും നല്കിയ ഹര്ജിയിലാണ് ഹൈക്കോടതിയുടെ തീരുമാനം. 1700 രൂപയുണ്ടായിരുന്ന ആര്ടിപിസിആര് നിരക്ക് സര്ക്കാര് ഉത്തരവിലൂടെ 500 രൂപയാക്കി കുറച്ചിരുന്നു. നിരക്ക് പുനഃപരിശോധിക്കാന് സര്ക്കാരിനോട് നിര്ദേശിച്ചു. സേവനം നിഷേധിക്കുന്ന ലാബുകള്ക്കെതിരെ നടപടി എടുക്കണമെന്ന സര്ക്കാര് നിര്ദേശവും കോടതി റദ്ദാക്കി. ലാബുകളുമായി ചര്ച്ചചെയ്ത് ഇരുകൂട്ടര്ക്കും യോജിക്കാന് കഴിയുന്ന തരത്തില് നിരക്ക് നിശ്ചയിക്കാന് കോടതി നിര്ദേശിച്ചു. ഏകപക്ഷീയമായി സര്ക്കാരിന് ഒരു തീരുമാനമെടുക്കാന് കഴിയില്ലെന്ന സുപ്രീം കോടതി ഉത്തരവിന് വിരുദ്ധമാണെന്ന് ചൂണ്ടിക്കാട്ടിയാണ് ആര്ടിപിസിആര് പരിശോധനാ നിരക്ക് 500 രൂപയായി കുറച്ച സര്ക്കാര് നടപടി ഹൈക്കോടതി സിംഗിള് ബെഞ്ച് റദ്ദാക്കിയിരിക്കുന്നത്. 500 രൂപ നിരക്കില് പരിശോധന നടത്തുന്ന സ്വകാര്യ ലാബുകള്ക്കെതിരെ ദുരന്തനിവാരണ നിയമപ്രകാരം നടപടി എടുക്കണമെന്ന ഉത്തരവും സര്ക്കാര് ഇറക്കിയിരുന്നു. ഈ ഉത്തരവും ഹൈക്കോടതി റദ്ദാക്കി. ഇതോടെ സംസ്ഥാനത്ത് ആര്ടിപിസിആര് പരിശോധനാ നിരക്ക് കൂടും. ലാബ് ഉടമകളുമായി കൂടിയാലോചിച്ച ശേഷം നിരക്ക് സംബന്ധിച്ച പുതിയ ഉത്തരവ് മൂന്നാഴ്ചക്കകം ഇറക്കാന് സര്ക്കാരിനോട് ഹൈക്കോടതി ആവശ്യപ്പെട്ടു. Stories you may Like